Hoffman (film)
<s>Hoffman je britanski igrani film snimljen 1970. godine u režiji Alvina Rakoffa.</s><s>Po žanru je mješavina drame i komedije, a temelji se na romanu Shall I Eat You Now? irskog pisca Ernesta Gablera.</s><s>Naslovni protagonist, čiji lik tumači Peter Sellers, je poslovni čovjek koji jednu od sekretarica iz svoga poduzeća (čiji lik tumači Sinéad Cusack) ucjenom prisili da provede tjedan dana u njegovom stanu.</s><s>Radnja prikazuje kako se ispostavi da ga manje zanima seks, a više psihološka dominacija, što će ispočetka neiskusnoj sekretarici omogućiti da mu se suprostavi vlastitom seksualnom manipulacijom.</s><s>Hoffman se smatra jednim od opskurnijih, ali i neobičnijih naslova u Sellersovoj filmografiji.</s><s>Film je producirao Bryan Forbes, koji je, navodno u glavnom protagonistu pronašao opis samog sebe; sa druge strane i sam Sellers je tokom produkcije također u naslovnom liku pronašao sebe, te poslije snimanja javno kritizirao film i od producenata bez uspjeha pokušao otkupiti negativ kako bi ga uništio.</s><s>Nakon premijere nije postigao uspjeh, ali se danas ponekad hvali zbog neobičnog soundtracka Rona Grainera, ali Sellersa u jednoj od svojih "najnormalnijih" uloga.</s>

<s>Uloge
Mr [Benjamin] Hoffman - 	Peter Sellers
Janet Smith - 	Sinéad Cusack
Tom Mitchell - 	Jeremy Bulloch
Mrs Mitchell - 	Ruth Dunning
Predradnik  - 	David Lodge</s>

<s>Vidi još
Ne zovi me tatice, jugoslovenska TV-drama iz 1967. temeljena na istom predlošku</s>

<s>Izvori</s>

<s>Vanjske veze</s>

<s></s>

<s>Britanski filmovi
Dramski filmovi</s>

